ગત રાતે રાજકોટ સરદાર રોડ પર લાખાપર પાસે બે કાર વચ્ચે જોરદાર અકસ્માત થતાં બે વ્યક્તિના મોત થયા હતા જ્યારે ૧૫ જણાને નાની મોટી ઈજાઓ પહોંચી હતી. થરાદ-ડીસા હાઈવે પર વહેલી પરોઢે ટેન્કરે જીપને અડફેટે લેતાં એક સગર્ભા સહિત ત્રણ વ્યક્તિના મોત થયા હતા. જ્યારે સાત વ્યક્તિને ઈજા પહોંચી હતી. સાપુતારા નજીક એક સ્વિફ્ટ કાર ખીણમાં ખાબકતા કિશન ભવાનભાઈ પટેલ નામના યુવાનનું મોત થયું હોવાનું જાણવા મળે છે. સુરતના કામરેજ નજીક બનેલા હિટ એન્ડ રનના બનાવમાં બાઈક પર પસાર થઈ રહેલ કેશુભાઈ સાવલિયા અને પોપટભાઈ નામના બે વ્યક્તિઓ મોતને ભેટ્યા હતા. પોલીસે અા બનાવો અંગે અકસ્માતે મોતના ગુના દાખલ કરી અાગળની કાર્યવાહી હાથ ધરી છે.